CELEX: 52007PC0070
Language: ro
Date: 2007-02-26
Title: Propunere de regulament al Consiliului de modificare a anexelor A, B şi C la Regulamentul (CE) nr. 1346/2000 privind procedurile de insolvenţă

COMISIA COMUNITĂŢILOR EUROPENE

                                                 Bruxelles, 26.2.2007
                                                 COM(2007) 70 final

                                     Propunere de

                         REGULAMENT AL CONSILIULUI

     de modificare a anexelor A, B şi C la Regulamentul (CE) nr. 1346/2000 privind
                               procedurile de insolvenţă

                                (prezentată de Comisie)

RO                                                                                   RO
 ---pagebreak---                                       EXPUNERE DE MOTIVE

     1.       CONTEXTUL PROPUNERII

     • Motivele şi obiectivele propunerii

     Este necesară modificarea anexelor A, B şi C la Regulamentul (CE) nr. 1346/2000 al
     Consiliului privind procedurile de insolvenţă.

     • Contextul general

     Anexa A la Regulamentul (CE) nr. 1346/2000 al Consiliului enumeră procedurile de
     insolvenţă menţionate la articolul 2 litera (a) din regulament. Anexa B enumeră procedurile de
     lichidare menţionate la articolul 2 litera (c). Anexa C enumeră lichidatorii menţionaţi la
     articolul 2 litera (b).

     Anexele la Regulamentul (CE) nr. 1346/2000 al Consiliului au fost modificate ultima dată
     prin Regulamentul (CE) nr. 694/2006 al Consiliului din 27 aprilie 2006.

     La 29 august 2006, Republica Cehă a informat Comisia cu privire la noile modificări aduse
     listelor din anexele A, B şi C.

     • Dispoziţiile în vigoare în domeniul de aplicare a propunerii

     Regulamentul (CE) nr. 1346/2000 trebuie modificat în consecinţă prin prezenta propunere.

     • Coerenţa cu alte politici

     Prezentul regulament este coerent cu alte politici comunitare.

     2.       CONSULTAREA PĂRŢILOR INTERESATE ŞI EVALUAREA IMPACTULUI

     • Consultarea părţilor interesate

     Consultarea externă nu a fost considerată relevantă.

     • Obţinerea şi utilizarea opiniei experţilor

     Nu a fost necesară consultarea experţilor externi.

     • Evaluarea impactului

     Modificarea regulamentului poate avea un efect pozitiv asupra reorganizării întreprinderilor

     şi este probabil că va avea un impact pozitiv sau neutru asupra ocupării forţei de muncă.

     De asemenea, evaluarea va avea, probabil, un impact pozitiv sau neutru asupra mediului.

RO                                                  2                                                 RO
 ---pagebreak---      3.       ELEMENTE JURIDICE ALE PROPUNERII

     • Rezumatul acţiunii propuse

     Propunerea are drept scop modificarea anexelor la Regulamentul (CE) nr. 1346/2000 astfel
     încât să ţină seama de modificările aduse legislaţiei interne a statelor membre privind
     insolvenţa.

     • Temeiul legal

     Propunerea are ca temei legal articolul 45 din Regulamentul (CE) nr. 1346/2000.

     • Principiul subsidiarităţii

     Propunerea ţine de competenţa exclusivă a Comunităţii. Prin urmare, principiul subsidiarităţii
     nu se aplică.

     • Principiul proporţionalităţii

     Propunerea respectă principiul proporţionalităţii din următoarele motive:

     Propunerea Comisiei înlocuieşte listele pentru Republica Cehă conţinute în anexele A, B şi C
     la Regulamentul (CE) nr. 1346/2000 al Consiliului cu noi liste, care ţin cont de informaţiile
     comunicate de Republica Cehă.

     Regulamentul se aplică direct în statele membre şi nu trebuie însoţit de măsuri de punere în
     aplicare. Regulamentul se publică în Jurnalul Oficial al Uniunii Europene, conţinutul acestuia
     fiind astfel accesibil tuturor părţilor interesate.

     • Alegerea instrumentelor

     Instrumentul propus este un regulament.

     Alte instrumente nu ar fi adecvate din următoarele motive:

     În temeiul articolului 45 din Regulamentul (CE) nr. 1346/2000 al Consiliului, anexele la
     regulament nu pot fi modificate de Consiliu decât la iniţiativa statelor membre sau în urma
     unei propuneri a Comisiei. Această iniţiativă comună a fost posibilă pentru perioada de cinci
     ani care a urmat intrării în vigoare a Tratatului de la Amsterdam (articolul 67 alineatul (1)
     CE), cu toate acestea, de la intrarea în vigoare a Tratatului de la Nisa (articolul 67 alineatul (2)
     CE), iniţiativa aparţine exclusiv Comisiei. Prin urmare, este competenţa Comisiei de a
     propune Consiliului modificări la anexele la regulament, în conformitate cu articolul 45 din
     regulament.

     4.       INCIDENŢA BUGETARĂ

     Propunerea nu are nicio incidenţă bugetară.

RO                                                    3                                                     RO
 ---pagebreak---      5.      SIMPLIFICARE

     Propunerea prevede simplificarea procedurilor administrative pentru autorităţile publice (UE
     sau naţionale), precum şi simplificarea procedurilor administrative pentru operatorii privaţi.

     Instanţele statelor membre vor fi informate în timp util cu privire la procedurile de insolvenţă
     care trebuie recunoscute.

     Creditorii, debitorii şi administratorii judiciari vor fi informaţi cu privire la procedurile de
     insolvenţă care cad sub incidenţa regulamentului.

RO                                                  4                                                   RO
 ---pagebreak---                                                    Propunere de

                                    REGULAMENT AL CONSILIULUI

           de modificare a anexelor A, B şi C la Regulamentul (CE) nr. 1346/2000 privind
                                     procedurile de insolvenţă

     CONSILIUL UNIUNII EUROPENE,

     având în vedere Tratatul de instituire a Comunităţii Europene,

     având în vedere Regulamentul (CE) nr. 1346/2000 al Consiliului din 29 mai 2000 privind
     procedurile de insolvenţă1, în special articolul 45,

     având în vedere propunerea Comisiei2,

     întrucât:

     (1)    Anexele A, B şi C la Regulamentul (CE) nr. 1346/2000 enumeră denumirile
            procedurilor de insolvenţă, ale procedurilor de lichidare şi respectiv ale lichidatorilor
            în legislaţia naţională a statelor membre.

     (2)    La 29 august 2006, Republica Cehă a informat Comisia, în temeiul articolului 45 din
            Regulamentul (CE) nr. 1346/2000, cu privire la modificările aduse listelor din anexele
            A, B şi C la regulamentul în cauză.

     (3)    În conformitate cu articolele 1 şi 2 din Protocolul privind poziţia Danemarcei, anexat
            la Tratatul privind Uniunea Europeană şi la Tratatul de instituire a Comunităţii
            Europene, Danemarca nu participă la adoptarea prezentului regulament, care, prin
            urmare, nu este obligatoriu pentru aceasta şi nu i se aplică.

     (4)    Se recomandă, prin urmare, modificarea în consecinţă a Regulamentului (CE)
            nr. 1346/2000,

     ADOPTĂ PREZENTUL REGULAMENT:

                                                    Articolul 1

     Regulamentul (CE) nr. 1346/2000 se modifică după cum urmează:

     (1) În anexa A, procedurile de insolvenţă cu privire la Republica Cehă se înlocuiesc cu
     următorul text:

     1
             JO L 160, 30.6.2000, p. 1. Regulament, astfel cum a fost modificat ultima dată prin Regulamentul (CE)
             nr. 694/2006 (JO L 121, 6.5.2006, p. 1-13).
     2
             JO C, p. .

RO                                                        5                                                          RO
 ---pagebreak---      "ČESKÁ REPUBLIKA

     - Konkurs

     - Reorganizace

     - Oddlužení"

     (2) În anexa B, procedurile de lichidare cu privire la Republica Cehă se înlocuiesc cu
     următorul text:

     "ČESKÁ REPUBLIKA

     - Konkurs"

     (3) În anexa C, denumirile lichidatorilor cu privire la Republica Cehă se înlocuiesc cu
     următorul text:

     "ČESKÁ REPUBLIKA

     - Insolvenční správce

     - Předběžný insolvenční správce

     - Oddělený insolvenční správce

     - Zvláštní insolvenční správce

     - Zástupce insolvenčního správce"

                                                Articolul 2

     Prezentul regulament intră în vigoare în ziua următoare datei publicării în Jurnalul Oficial al
     Uniunii Europene.

     Prezentul regulament este obligatoriu în toate elementele sale şi se aplică direct în toate statele
     membre.

     Adoptat la Bruxelles,

                                                   Pentru Consiliu,
                                                   Preşedintele

RO                                                   6                                                     RO